અમદાવાદ: શહેરના ન્યૂ રાણીપ વિસ્તારમાં આવેલા પ્રમુખ બંગલોઝ નજીક ખુલ્લા પ્લોટમાં ઓફિસમાં બેઠેલા બિલ્ડર પર ગત રાત્રે બાઈક પર આવેલા ત્રણ હેલ્મેટધારી શખસો એક રાઉન્ડ ફાયરિંગ કરી ફરાર થઈ ગયા હતા, જોકે આ બનાવમાં કોઈને ઈજા થવા પામી ન હતી. કરોડો રૂપિયાની જમીન બાબતે ફાયરિંગ કરાયું હોવાની શંકા ફરિયાદીએ વ્યક્ત કરી છે. કાળી ગામના રબારી યુવક દ્વારા ધમકી તેમજ બિલ્ડરને અગાઉ અન્ય ત્રણ વ્યક્તિ સાથે થયેલી જમીન તકરારનો કેસ કરનાર દ્વારા ફાયરિંગ કરાયાની શંકા વ્યક્ત કરવામાં આવી છે.